**Výbor**

 **Národnej rady Slovenskej republiky**

**pre verejnú správu a regionálny rozvoj**

 74. schôdza výboru

Číslo: 2339/2009

**334**

## U z n e s e n i e

**Výboru Národnej rady Slovenskej republiky**

**pre verejnú správu a regionálny rozvoj**

z 29. januára 2010

k vládnemu návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315)

**Výbor Národnej rady Slovenskej republiky pre verejnú správu a regionálny rozvoj**

**prerokoval**

vládny návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315) a

**A. s ú h l a s í**

 s vládnym návrhom zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315);

# B. o d p o r ú č a

 **Národnej rade Slovenskej republiky**

 vládny návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315) **schváliť** s pozmeňujúcimi a doplňujúcimi návrhmi ako sú uvedené v prílohe tohto uznesenia;

**C. u k l a d á**

 **predsedovi výboru**

 predložiť stanovisko výboru k uvedenému vládnemu návrhu zákona predsedovi Národnej rady Slovenskej republiky.

 **Tibor C a b a j**

 predseda výboru

 **Renáta Zmajkovičová**

 overovateľ výboru

príloha k uzn. č. 334 – tlač 1315

**K čl. I**

1. Za 1. bod sa vkladá nový 2. bod, ktorý znie:

„ 2. V § 2a ods. 2 v úvodnej vete sa slová „výsledkoch hlasovania obyvateľov zlučovaných obcí“ nahrádzajú slovami „výsledkoch miestneho referenda zlučovaných obcí“.“

Doterajšie body 2 až 85 sa označujú ako body 3 až 86.

Ide o zosúladenie terminológie v zákone, kde sa slová „hlasovanie obyvateľov obce“ nahrádzajú slovami „miestne referendum“ (podľa § 11a obecné zastupiteľstvo v otázke zlúčenia obcí vyhlasuje miestne referendum).

2.V 6. bodesa slová „Napríklad zákon č. 666/2004 Z. z. o ochrane pred povodňami v znení neskorších predpisov.“ Nahrádzajú slovami „ Napríklad zákon č. 7/2010 Z. z. o ochrane pred povodňami.“.

Ide o zmenu navrhovanej citácie v poznámke pod čiarou k odkazu 4 vzhľadom na prijatie nového zákona o ochrane pred povodňami 2. decembra 2009.

3. V 36. bode sa na konci pripája veta:

„Zároveň sa vypúšťajú poznámky pod čiarou k odkazom 13,14 a 14a“.

Ide o úpravu z hľadiska legislatívnej techniky podľa Legislatívnych pravidiel tvorby zákonov č. 19/1997 Z. z.. Keďže sa vkladá nové znenie § 13 ods. 5 je potrebné spolu so zrušením odkazov 13,14 a 14a, vypustiť aj poznámky pod čiarou k týmto odkazom.

**K čl. III.**

4. V úvodnej vete sa písmeno „a“ nahrádza čiarkou a za slová „zákona č.250/2008 Z.z.“ sa vkladajú slova „a zákona č. 400/2009 Z.z.“.

Ide o legislatívno-technickú pripomienku doplnenia úvodnej vety o ďalšiu novelu zákona.

**K čl. IV.**

5. V úvodnej vete sa písmeno „a“ nahrádza čiarkou a slová „zákona č.291/2009 Z.z. sa dopĺňa“ nahrádzajú slovami „nálezu Ústavného súdu Slovenskej republiky č. 290/2009 Z.z. a zákona č. 291/2009 Z.z. sa mení“.

Ide o legislatívno-technickú pripomienku úpravy úvodnej vety, keďže nejde o doplnenie ale o zmenu zákona a doplnenie o nález Ústavného súdu Slovenskej republiky.